
Prome Minister Evelyn Wever-Croes: 
Premier Evelyn Wever-Croes relaciona cu retiro di 
sra. Lopez-Tromp: 


RETIRO DI SRA. LOPEZ-TROMP A BAY SEGUN 
CONSTITUCION, LEGAL Y DEMOCRATICO 


“E no a show up na 3 reunion cu mi a yama, kico mas mi 
mester a haci e ora?” 








Den un conferencia di prensa extraordinario diabierna ultimo, 
Premier Evelyn Wever-Croes a reacciona riba e retiro di sra. 
Marisol Lopez-Tromp como minister, cu tabata basa riba varios 
motibo. Premier a enfatisa cu ta duel e cu cosnan a bay asina, 
pero no tabata tin otro forma. 


UNIDAD DEN GOBERNACION 

Pa un gobierno por funciona, ta wordo exigi di tur minister cu 
tin unidad den maneho y den gobernacion. Esaki kiermen cu 
ora Conseho di Minister tuma un decision, tur minister ta atene 
nan mes na dje. “No ta ami a inventa e regla aki, e tabata exisiti 
semper y den tur pais, y sra. Lopez-Tromp conoce e regla aki 
miho cu mi, y toch e no a tene su mes na dje”, Premier Wever- 
Croes a referi por ehempel ora sra. Lopez-Tromp a cuestiona 
y sembra duda den decisionnan tuma, di cual e tambe tabata 
parti. 





SEGUN CONSTITUCION SRA. LOPEZ-TROMP MESTER A 
TUMA SU RETIRO 

Premier a sigui bisando cu el'a cera un acuerdo di coalicion 
cu partidonan MEP POR y RED, pero desde algun tempo ta 
parse cu ta acuerdo entre 4 partido: MEP POR RED y Marisol 
Lopez-Tromp, un minister independiente, sin partido, y cu no 
tabata tene cuenta cu vision di Gabinete Wever-Croes, cu ta e 
base di e coalicion. 

Ademas, sra. Lopez-Tromp a perde e sosten di su fraccion y 
esey den cualkier pais ta motibo pa e minister retira. 


“Democracia ta funciona asina. Esaki no ta ami a inventa y sra. 
Lopez-Tromp, pues e conoce e reglanan aki hopi bon”. 


SRA. LOPEZ-TROMP A MANIOBRA SU MES DEN UN 
POSICION DIFICIL 

Cu su presentacion den Parlamento, den cual el'a ataca y 
cuestiona Parlamento sin ta necesario, ella maniobra su mes 
den un posicion dificil. E fraccion mas grandi di coalicion pa 
e motibo ey tambe a retira confiansa den e minister. Esaki ta 
crea un problema pa henter Gobierno, pasobra si sra. Lopez- 
Tromp lo a keda como minister, tur hende sa adelanta cu e 
dos fraccionnan MEP y POR lo no duna sosten den ningun 
proyecto di ley di sra. Lopez-Tromp, y leynan conhunto, manera 
presupuesto supletorio cu mester wordo trata pronto, tampoco 
lo haya sosten. Esey kiermen cu bo no por goberna. 


“No ta ami a hinke den e situacion ey, ta su mes a hinca su 
mes den e situacion dificil ey, y el'a lastra henter nos gabinete 
cu ne”. 

Continuacion retiro di sra. Lopez-Tromp a bay segun constitucion.... 


SRA. LOPEZ-TROMP A KEDA SIN SHOW UP NA REUNION 
DESPUES DI 3 INVITACION 

“Ami kier a papia cu sra. Lopez-Tromp pa mi compronde kico 
a cambia, y con e ta pensa di soluciona e impase cu e mes a 
crea, y cu atrobe ami mester busca un solucion p'e, mescos 
cu na juli. Lamentablemente e no a show up, apesar cu el'a 
confirma cu e lo tey. Kico ami mester haci e ora? Nos pais 
ta den crisis y mi responsabilidad ta cu nos pais. Ta obvio 
cu sra. Lopez-Tromp a crea un problema pa su mes y pa 
henter Gabinete y ta obvio tambe cu e no tabata tin interes pa 
soluciona e problema. No a keda nos nada otro cu encamina e 
proceso pa su retiro”, Premier a indica. 


Segun Premier Wever-Croes, Sra. Lopez-Tromp a haya 
suficiente oportunidad pa atende cu e asunto aki, y no a haci'e. 
Es mas, el'a nenga di reuni cu Premier cu a purba diferente 
biaha, sin duna motibo. Berdad e ora no ta keda nada otro cu 
retiro. 


PROCESO DI RETIRO A BASE DI CONSTITUCION, LEGAL 
Y DEMOCRATICO 

E proceso democratico y constitucional a wordo encamina: 
Gobierno a tuma un decision y propone e retiro na Gobernador. 
Gobernador a pidi Parlamento su huicio, y Parlamento den un 
reunion di Comision Central, cu ta e luga caminda Parlamento 
ta duna ‘huicio’, a aproba e retiro cu su mayoria, sin ningun 
voto en contra. Y despues Gobernador y Premier a firma e 
decreto, cu pues ta uno legal y democratico. 


Finalmente Premier a gradici sra. Lopez-Tromp pa e lunanan 
cu el'a sirbi como Minister y a informa cu por lo pronto Gabinete 
Wever-Croes ta continua cu 7 minister, y e mes a keda encarga 
cu e cartera di Infrastructura. El'a duna di conce cu e lo aplica 
e mesun transparencia y reglanan di bon gobernacion cu e ta 
haciendo den su ministerio pa 3 aña caba, y tur investigacion 
lo continua, y si mester, investigacion nobo lo cuminsa. Aruba 
mester di trankilidad awor, y el'a asegura comunidad cu por ta 
trankil. 





Aseguro Medico General (A.Z.V): 
BON PA SA CU BO CURPA TA PRODUCI 
3 GRAM DI ANTICURPA PA DIA 


anticurpa 





Nos sistema di defensa of nos sistema immune… con cu bo kier 
yam'e ta un sistema masha genioso mes. E soldaatnan aki ta 
nos defensa natural, nan tey pero hopi biaha nos no sa mes of 
no ta ripara nan trabou magnifico. Sin un bon sistema immune 
nos lo no por sobrebibi paso ta nos sistema immune ta esun cu 
ta proteha nos di micro-organismonan manera bacteria, virus, 
schimmels y parasito. 


Desde ora cu nos nace nos curpa ta den contacto cu micro- 
organismo. Cada parti di nos curpa, di nos cuero te cu nos 
slijmvliezen den nos tripanan ta colonisa door di su propio 


micro-organismonan, e microbioom. Esaki ta relativamente 
stabiel y nos tin (hasta) tres biaha mas bacteria den nos curpa 
compara cu nos propio celulanan. 


E mayoría micro-organismo di pafor no ta haci nos nada sin 
embargo ‘de bes en cuando” bo ta topa un micro-organismo cu 
por saca e sistema di defensa for di balanza y temporalmente 
stroba su trabou. Ora cu un micro-organismo drenta nos curpa, 
e ta cuminsa ataka agresivamente y ta bira un infeccion. E 
curpa, esta nos sistema di defensa ta reacciona riba e micro- 
organismo y aki ta unda e soldaatnan ta cuminsa bringa. Esaki 
por resulta den kehonan manera keintura of haya un uitslag 
of otro. P'esey e ta bon pa sa cu pa dia mas o menos tres 
gram di anticurpa ta wordo produci. Nan ta proteha nos curpa 
contra e micro-organismonan y constantemente ta monitoria 
‘ken’ cu drenta. Claro, no tur ora ta logra, pero ta danki na e 
anticurpanan aki cu e mayoria biaha nos curpa ta bon paso 
nan ta trahando constantemente. 

Minister President Evelyn Wever-Croes: 

Prome Minister Evelyn Wever-Croes hunto cu Minister Chris 
Romero tawata tin e honor di ta e prome invitadonan pa 
inaugua e studio di TeleAruba. E studio a ser inaugura awe, 
26 di october, 2020 durante e programa tan gusta parti mainta, 
Nos Mainta. 


Pa motibo di Covid-19, a opta pa tene un celebracion sin 
cortamento di sinta manera ta costumbra den inauguracionnan 
asina. Pa TeleAruba a cuminsa un Era Nobo di technologia y 
innovacion. Gerencia pa e ocacion a honra Prome Minister pa 
ta nan invitado especial den e programa di nos Mainta, den un 
studio completamente nobo y moderno. 





Como prome invitado den e studio nobo, Premier Wever- 
Croes a dirigi su mes na e televidentenan riba temanan actual 
cubriendo entre otro e desaroyo positivo di Covid-19 y e 
negociacionnan cu Hulanda. 

Despues di e entrevista, Prome Minister a ricibi un “rondleiding” 
na unda cu Prome Minister a aprecia e inversion cu Tele Aruba 
a haci den nan studio innovativo y cu tur ekipo moderno cu 
pa den e Era Nobo aki ta necesario pa asina ofrece Aruba 
un servicio optimal. Tambe TeleAruba a instala solar panels 
contribuyendo asina na nos medio ambiente y alabes alivia 
gastonan halto di coriente. 








CEO di Tele Aruba, cu a percura pa instalacion di e ekipo y 
software, a duna un splicacion amplio di tur e trabounan cu ta 
tumando luga pa asina nos planta nacional por mantene su 
nivel technologico halto. 


Prome Minsiter ta felicita Tele Aruba cu nan studio nobo y 
innovativo y tambe pa tur e añanan di trabou duro pa informa 
nos comunidad adecuadamente. 

PABIEN TELEARUBA CU INAUGURACION 
DI ESTUDIO NOBO 


26.DI OCTOBER 2020 

Evelyn Wever-Úrves 


Prome MINISTER 


Laba man E Mantene un distancia 
frecuentemente minimo di 1.5 meter for 
cu awa y habon of me di otro, semper. 
uza ‘hand sanitizer. == 


Pa evita 
contagio, 
evita di mishi cu 7 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 























Diasabra nochi Gobierno di Aruba a conmemora 75 aniversario 
di Nacionan Uni y a uni cu henter mundo y a ilumina e edificio 
di Bestuurskantoor cu luz blauw cla. Nacionan Uni a wordo 
lanta despues di segunda Guera Mundial cu tin e meta pa para 
sufrimento humano, mantene pas, seguridad internacional, 
desaroya relacionnan estrecho y amical entre paisnan, 
promove derechonan humano y progreso social pa un mihor 
nivel di bida pa humanidad. Paisnan rond mundo ta uni cu 
Nacionan Uni pa logra e metanan aki. 


METANAN PA DESAROYO SOSTENIBEL 

Minister Maduro ta subraya cu na aña 2015 Nacionan Uni a 
bin cu e Agenda 2030 di e Metanan pa Desaroyo Sostenibel 
(SDGs) y Gobierno di Aruba a sostene y a compromete na e 
metanan aki. Dia 25 di september ultimo Gobierno a conmemora 
den solidaridad cu mundo pa celebra cu 5 aña pasa 189 pais 
a adopta e Metanan aki y a para keto na e importancia di 
esakinan y con e Metanan ta forma un compas, un guia pa 
nos yega na un mihor nivel di prosperidad pa un y tur y den 

harmonia cu naturalesa. Den cuadro di e 75 aniversario di 
Nacionan Uni y di 5 aña di e Metanan di Desaroyo Sostenibel 
Pais Aruba ta mantene su compromiso cu e 17 metanan di 
Metanan Sostenibel. 





MUNDO HE! R TA CONFRONTANDO OTRO RETO 

E mandatario ta enfatisa cu na ocasion di e 75 aniversario di 
Nacionan Uni, atrobe mundo henter ta enfrentando un otro reto, 
apesar cu e pandemia di COVID-19 no por wordo compara cu 
un Guera Mundial; pero pa prome biaha desde cu Nacionan 
Uni a lanta, ta surgi un otro crisis na nivel mundial. E dignatario 
ta bisa cu esaki ta pone cu Paisnan mester traha cu e mesun 
dedicacion, pa por recupera for di e crisis aki. Solamente 
poniendo enfoke ariba e principionan pa cual Nacionan Uni a 
wordo lanta nos por sigui desaroya como pais sin laga ningun 
hende atras. 

Continuacion Pais Aruba a uni cu otro Paisnan rond mundo.... 











SOLIDARIDAD INTERNACIONAL 
E Secretario General di Nacionan Uni, Sr. Antonio Guterres a 
bisa den su discurso diasabra cu paisnan mester di ta solidario 
rond mundo; ela haci un yamada pa Paisnan uni y actua hunto 
pa lucha contra di COVID-19, preveni catastrofe di nos clima, 
defende igualdad di hende muhe y hende homber pa asina 
por yega na un mundo mas sigur, saludabel, mas husto y 
sostenibel. 


Minister Xiomara Maduro a subraya cu Nacionan Uni por conta 
cu Pais Aruba pa logra esakinan paso nos ta keda kere den 
e posibilidanan cu a yuda mundo sali for di un crisis mundial 
despues di Segunda Guera Mundial ora cu e Nacionan Uni a 
lanta. Gobierno di Aruba ta keda cu fe y speransa cu por crea 
un bida digno y un miho futuro pa tur ciudadano y Pais Aruba ta 
uni na cu otro pais pa conhuntamente recupera y sali padilanti. 
E mandatario ta enfatisa cu awor mas cu nunca paisnan rond 
mundo mester uni, tuma accion y coopera cu otro pa hunto 
nos por crea un futuro sostenibel pa nos tur. 


EDIFICIO DI BESTUURSKANTOOR A WORDO ILUMINA CU 
LUZ BLAUW CLA 

Diasabra nochi rond mundo a cende lusnan blauw cla na 
monumento y edificionan y Pais Aruba a uni na esaki pa asina 
conmemora e di 75 aniversario di Nacionan Uni y brinda 
homenahe na tur esnan cu a lanta e organisacion aki y recorda 
locual e organisacion mundial aki ta para pe. 

Minister Maduro na nomber di Gobierno di Aruba y pueblo 
di Aruba a felicita Nacionan Uni y tur Paisnan miembro cu e 
celebracion importante aki. Minister Maduro hunto cu Minister 
Lampe y presidente di Comision di SDGs sra. Jocelyne 
Croes a cende e luz blauw cla y asina ilumina e edificio di 
Bestuurskantoor pa asina enfoka ariba e posibilidadnan cu 
nos tin nos dilanti pa yega na un mihor mundo pa henter 
humanidad. 


www.sdgi 


E 
MwINLINE 


Dialuna 26 October 2020 





Minister Xiomara Maduro ta presenta: 


ALIVIO FISCAL 2 CU INCENTIVANAN FISCAL 
PA ACTIVA NOS ECONOMIA 








Durante un conferencia di prensa di Gobierno, Minister Maduro 
a presenta e Pakete di Alivio Fiscal 2 cu incentivanan fiscal 
pa activa nos economia cu lo drenta na vigor entrante 1 di 
november 2020. Na momento cu e crisis di pandemia Covid-19 
a presenta na luna di maart ultimo, Gobierno di Aruba a brinda 
un Alivio Fiscal cu tabata vigente pa lunanan di april, mei y juni 
2020. Alabes Gobierno di Aruba a brinda ayudo financiero na 
e sector di comercio den forma di Subsidio di Salario y tambe 
e sosten financiero di 4.000 florin pa kwartaal na negoshinan 
chikito y mediano pa asina yuda e sector di comercio pa nos 
economia por a sigui lora. Awor ta sigui cu Alivio Fiscal 2 pa 
por activa economia di Pais Aruba. 


PAKETE DI ALIVIO FISCAL 2 

E pakete di Alivio Fiscal 2 ta consisti di 11 punto pa e sector di 
comercio y e particulier y ta contene algun incentiva cu ta conta 
pa maximalmente tres aña. E incentivanan tin nan reglanan cu 
ta riba www.impuesto.aw 


1. Comerciante chikito cu un benta te cu 84 mil florin pa aña 
lo ta liber di e impuestonan di BBO, BAZV y BAVP desde aña 
2021 

Na aña 2018 Gobierno di Aruba a introduci e ‘Kleine 
Ondernemings Regeling' (KOR) cu tabata encera cu bentanan 
te un maximo di 12.000 florin pa aña ta keda exonera di BBO, 
BAZV y BAVP y montante a keda hisa awor pa un montante 
di maximal 84.000 florin pa aña. E incentiva aki ta conta pa 
companianan chikito manera snacktruck, taxi, bus, artesano, 
musico, pelukeria etc. y tambe e companianan chikito cu ta 
start awor. 

2. Companianan dene Sector Prometedordi Turismo, Economia 
di Conocemento, Logistica, Agricultura, Economia Circular 





y Industria Creativo por deduci 50% di nan prestamo te un 
maximal di 30.000 florin for di nan inkomsten y winstbelasting 
pa afia 2020, 2021 y 2022. 

Esaki ta nifica si un compania den e sector prometedor haci un 
prestamo di 50.000 florin, e compania por deduci 25.000 florin. 
Pa un prestamo di 100.000 florin, e compania por deduci un 
maximo di 30.000 florin for di su 

Inkomsten- y winstbelasting. 

3. Deduccion di 300% di gasto di formacion profesional pa aña 
2020, 2021 y 2022. 

Actualmente va caba por deduci gastonan di formacion 
profesional, pero awor por bay deduci 3x e montante di e gasto 
di e curso. Esaki ta un iniciativa importante paso den e normal 
nobo hopi cos lo bay cambia y esaki lo exihi entre otro cu lo 
mester di otro abilidadnan. Esaki ta conta tambe pa un persona 
cu a perde trabou y den e trabou nobo mester di un formacion 
profesional pa haya e conocemento necesario. 

4. Deduccion di 200% di gasto di promocion y mercadeo te cu 
un maximo di 30.000 florin pa aña 2020, 2021 y 2022 

Door di e pandemia COVID-19 companianan a haya nan ta 
haci gasto extra di promocion y mercadeo, manera gasto 
di traha un website, gasto di traha diseño di propaganda y 
gasto di presencia riba medianan social. Tur e gastonan aki 
e compania chikito awor tin oportunidad di kita for di nan 
inkomstenbelasting como gasto di negoshi. 

5. Compensacion di perdida fiscal di aña 2020, 2021 y 2022 te 
cu 7 aña. 

Actualmente e companianan tin un periodo te cu 5 aña pa por 
compensa nan perdida. E crisis di pandemia ta trece cune cu 
companianan lo sufri perdida fiscal posiblemente pa añanan 
2020, 2021 y 2022. Actualmente e companianan aki tin un 
periodo di maximal di 7 aña pa por compensa nan perdida. 
6. Maneho suavisa di tarifa di 10% di dividendo pa accionista 
biba na Aruba. 

Aña pasa Gobierno di Aruba a baha e tarifa di dividendo di 
25% pa 10% y awor ta suavisa esaki atrobe. 

E tarifa di 10% ta bay conta tambe pa e compania estableci 
den exterior na momento cu e paga dividendo na un accionista 
biba na Pais Aruba. Antes e tarifa di 10% tabata aplicabel 
solamente pa companianan estableci localmente cu ta paga 
dividendo na accionistanan local. 

7. Maneho mas amplio di e regulacion di fondo di ‘spaar-en 
voorzieningfonds' pa aña 2020 y 2021. 

Hopi compania tin un fondo di spaar pa su trahadonan y 
esakinan tin cu warda 4 aña pa por haya e placa di spaar. Cu 
e maneho nobo aki por lanta e placa sin paga impuesto. Esaki 
ta conta pa situacionan manera entre otro entiero, compra di 
cas, estudio di yiu y otro casonan di emergencia. 

8. 'Investeringsaftrek' ta wordo subi pa 10% y ta conta tambe 
pa producto di inversion cumpra den exterior. 

Cu e incentiva aki companianan cu cumpra 'bedrijfsmiddellen' 
cu ta destina pa inversion, cumpra local of den exterior por 
wordo deduci cu e tarifa di 10%. 

9. Anulacion di impuesto di auto y motorcycle di huur entrante 
e di cuater kwartaal di afia 2020. 

Actualmente e companianan di huur auto y motorcycle 
tin cu paga un ‘environmental tax’ (Bijzonder belasting op 
verhuurauto's en verhuurmotorfietsen - BBVAM) di 96 florin 
riba cada auto y motorcycle sea cu e wordo gehuur of no. Cue 
incentiva aki ta anula e ‘environmental tax’ y lo incorpora esaki 
den e vergunning. Pero ta necesario si pa e companianan 
di huur auto y motorcycle yena nan aangifte nihil (zero) pa e 
periodo di october te cu december 2020. 

10. Areglo di pago flexibel pa empresa, particulier y pensionado 
60+. 

Pa haci e debe pagabel teniendo na cuenta e situacion cu nos 
Pais ta aden, Gobierno di Aruba a bin cu e siguiente areglo di 
pago: 

*pa empresanan: un areglo di pago di 3, 6 y 12 luna cu un 
minimo di 500 florin 

* pa particulier: un areglo di pago di 6, 12 y 18 luna cu un 
minimo di 100 florin 

* pa pensionado un areglo di pago di 12, 18 y 24 luna cu un 
minimo di pago di 75 florin pa luna. 

11. Por sanea debe di impuesto den un solo pago cu un 
descuento di 30% te cu dia 30 di juni 2021. 

Tur persona cu tin debe bieu di impuesto tin oportunidad di 
paga esaki den un solo biaha y lo ricibi un descuento di 30% 
te cu dia 30 di juni 2021. 


INCENTI NDII 
E mandatario a sigui informa cu Gobierno di Aruba ta trahando 
tambe riba reduccion di inkomensten v loonbelasting. Na 
comienso di afia pasa va caba den Reforma Fiscal a baha 
e impuestonan aki y actualmente expertonan di impuesto ta 
haciendo e calculacionan necesario pa conseha Gobierno di 
Aruba cuanto mas e impuestonan aki lo por baha. Tambe ta 
pendiente reduccion di tarifa di ‘invoerrechten’ di material di 
contruccion, ya cu internacionalmente ta papia cu e prijs di e 
materialnan lo bay subi. Pa e motibo aki Gobierno di Aruba ta 
contempla pa wak con por reduci e impuesto riba e materialnan 
aki. 








EN OS ECONOM 

Minister Xiomara Maduro ta enfatisa cu Gobierno di Aruba a 
bin cu e incentivanan fiscal aki pa asina por duna un empuhe 
na nos economia. Gobierno di Aruba a inclui mas tanto posibel 
e peticionnan di e gremio comercial pa nos economia por keda 
draai. Minister Maduro ta gradici tur e expertonan cu a traha 
riba e Pakete di Alivio Fiscal y ta spera cu comercio lo sa di 
haci bon uso di e alivio brinda. 

MINISTER ANDIN BIKKER 

Minister Andin Bikker ta felicita Cuerpo Policial y Kustwacht 
SITUACION REGIONAL TA KEDA REKERI 


ATENCION SUBSTANCIAL DI E APARATO 
HUDICIAL 








Awe mainta trempan Cuerpo Policial y Kustwacht, den 


cooperacion estrecho, a logra intercepta varios persona y 
cargacion di substancianan ilicito. E intentonan regular pa 
purba yega nos isla sin wordo detecta ta subraya cu e situacion 
regional ta keda demanda alerta continuo di e aparato hudicial. 


Pesey a base di e maneho di Minister Andin Bikker, Gobierno 
cu aprobacion di Parlamento y den cooperacion cu Hulanda, 
a haci inversionnan substancial pa nos Cuerpo Policial (por 
ehempel a reintroduci Radarkamer y Helicopter), Warda nos 
Costa (facilidadnan nobo pa retene personanan cu status no 
legal) y DIMAS (Asiel Units cu ta atende cu e peticionnan pa 
asilo). 


A haci cambionan pa tin leynan moderno pa atende cu e 
retonan di migracion y asilo (AB 2018 no. 70, AB 2019 no. 40 
y AB 2020 no. 94). 








Tambe a introduci e maneho di Regreso Voluntario cu ta den 
pleno ehecucion door di DIMAS y GNC, hunto cu Departamento 
di Aviacion Civil, Crisisteam COVID-19, Directie Buitenlandse 
Betrekkingen y ATA, a base di cual ya centenares di persona 
a regresa nan pais y tin vuelonan nobo plania den e simanan 
nos dilanti. 


Minister Andin Bikker ta felicita e instancianan hudicial cu un 
bes mas a desplega un tremendo trabou. 

Korps Politie Aruba: 


UNIDAD MOTORISA A PARTI 108 MULTA 
E WEEKEND AKI 


Durante weekend aki unidad motorisa a haci su debido 
controlnan y cu e siguiente resultado: 


Diabierna; 62 multa pa maneha cu exceso di velocidad riba 
Avenida E.J. (Watty) Vos, Green Corridor, y Avenida Nelson 
O. Oduber. 


Un total di 68 multa a wordo reparti y entrenan un taxista 
manehando cu un velocidad di 150 kilometer pa ora. Cu 
permiso di fiscal a confisca e auto di e taxista. 

Na altura di Chaos Cafe un scooter sin documento y cu tambe 
a wordo confisca y hiba cu takelwagen. 

A controla Samenscholling na linear park, Eagle Beach, Arashi 
y Bushiri. 


Diasabra motorunit a logra stop caredanan di auto y brommer 
ilegal. 

1 brommer prepara pa drag y kla pa pusta a wordo hiba warda 
pa falta di documento. 

Unidad motorida ariba diasabra a duna 40 multa pa entre 
otro surpasa velocidad maximo, core cu celular den man y 1 
persona a wordo deteni pa maneha auto sin rijbewijs. 








Cuerpo Policial ta informa: 


UNIDAD MOTORISA CU CONTROLNAN 
AWE DIALUNA 


Dialuna den oranan di mainta unidad motorisa a tene control 
riba diferente trucknan pa loke ta rijbewijs C, safety belt y 
core cu cellular den man . Resultado di e control ta como lo 
siguiente: 


Resultado di control riba diferente trucknan ta : 6 chauffeur sin 
rijbewijs C. Mester a manda otro chauffeur cu si tin e categoria 
di rijbewijs C pa busca e truck na e sitio. 

Pa loke ta e safetly belt a duna en total di 28 multa na chaufeur 
di trucknan. 

Maneha cu cellular na stuur di truck/dumptruck un total di 9 
multa. 








Un multa pa gebodsbord pariba di Reinassance. 
Controlnan lo sigui den e dianan aki. Un recordatorio di Cuerpo 
Policial pa bo papelnan ta na ordo. 


KORPS POLITIE ARUBA 


e EMERGENCIA POLICIAL 100 


TIPLINE: 11141 





—8s 
(INLINE, 


MINISTER DANGUI ODUBER 





Dialuna 26 October 2020 





MINISTER DANGUI ODUBER TA EXIGI 
FUNDACION LOTTO PA DEPORTE PA CUMPLI 
CU SSA Y TRASPASA E 1.5 MIYON FLORIN 
CU NAN DEBE SSA! 


Mi a keda hopi asombra pa declaracion di director interino 
Tuitt di Lotto referente e contract entre FLPD y SSA cu awor 
diripiente FLPD no kier honra! Mi ta sigur cu si AVP tawata den 
gobierno Tuitt lo a honra e contract aki cu by the way e mes 
a prepara pa su ex hefe y ex minister Schwengle. Cu awe e 
kier ziet af y no respeta ni honra e contract aki ta condenabel 
pasobra na final di dia Tuitt cu su accionan ta perhudicando 
deporte y impediendo deporte haya mas placa! 


E contracto aki di subsidio entre Fundacion Lotto pa Deporte, 
Stichting Sportsubsidie Aruba y ex Minister di Deporte anterior 
Alex Schwengle ta fecha 27 oktober 2017. Un contracto cu 
ta uno existente y no manera FLPD ta pretende. E ponencia 
cu e contracto aki lo ta invalido ta lanta hopi pregunta mes. 
Hecho ta cu Lotto pa Deporte debe Sportsubsidie Aruba hopi 
placa y no ta cumpliendo cu e contracto pa duna deporte di 
Awg 4.500.000 miyon pa afia en bes di ta duna actualmente 
solamente Awg 4.000.000 miyon pa afia. Tur e afianan cu 
a pasa a usa e contracto aki, hasta Roland Tuitt himself ta 
usando e contracto aki pa subsidia deporte. Un otro cos strafio 
cu pueblo no ta compronde, si antes e contracto bieuw cu 
Sportsubsidiecommissie ta papia di Awg 3.500.000 miyon pa 
afia, ta a base di cua contracto anto Meneer Tuitt ta pagando 
Awg 4.000.000 pa afia si e contracto actual lo ta invalido? 


Pueblo por kere di berdad cu un ex Minister di Deporte sabi 
manera dr. Alex Schwengle lo a firma un contracto cu no ta 
valido. Pa straño cu ta parse fe meneer aki Roland Tuitt mes 
tawata consehero di ex Minister di Deporte dr. Schwengle pa 
cu Lotto pa Deporte. E mes tawata consehero y awor como 
director di Lotto e ta pretende cu e contracto ta invalido. Ta 
bon conoci cu hasta Sr. Flavio Faneyte di Raad van Toezicht 














di Lotto pa Deporte tawata tambe den e Raad van Toezicht di 
Sportsubsidie Aruba. Pakiko e no a haci nada si e contracto 
tawata invalido? 


By the way si e contracto aki di subsidio pa deporte ta realmente 
invalido pueblo kier sa pakiko no a bai Corte tres afia pasa 
anto pa pidi pa anula e contracto aki? Ta asina Lotto kier traha 
na bienestar di deporte perhudicando deporte pa no haya e 4.5 
MIYON florin aki. 


Minister Dangui Oduber ta urgi FLPD pa cumpli cu e contrato 
y paga e debe di 1.5 MIYON florin mas pronto cu ta posibel na 
SSA. 

MINISTER DANGUI ODUBER TA CLA PA 
PARTICIPA NA E “FUTURE HOSPITALITY 
SUMMIT” DIA 26 DI OCTOBER 


Dialuna 26 di october ta tuma lugar e sesion tan anticipa di 
e Future Hospitality Summit caminda Minister di Turismo Sr. 
Dangui Oduber a keda invita pa participa live den e programa 
virtual di Riyadh riba internet caminda lo trece dilanti e tecnologia 
y lo dilebera riba e mundo di biahero di henter mundo riba su 
totalidad. 


E programa aki ta wordo modera door di David Tarsh ken 
recientemente ta e co-fundador di OK2Roam cu ta un sistema 
dimaneha pandemia rondo mundo den e idustria di viahe. Esaki 
ta haci posibel e creacion di reduci riesgo pa e biaheronan 
cu lo por move rond sin e necesidad di tene e distaciamento 
social na cuenta. Lo papia cu tres persona cu ta prominente 
y lider den nan area, trahando cu tecnologia nobo pa combati 
COVID-19. E demas invitadonan ta professor Alexader Kekule 


director di “Institute for Biosecurity Research” y Hans-Cristian 
Boos cu ta fundador di Arago. 


Minister Dangui Oduber lo describi diferente inovacionnan 
cu Aruba a implementa exitosamente pa keda trece e turista 
na Aruba. Tur esaki den acuerdo cu “Forward Keys”. Mester 
bisa cu Aruba ta e destinacion cu ta lidera mundo den reserva 
vuelonan internacional den Q4 y ta dilanti di tur otro destinacion 
rond mundo. 


E summit lo tuma lugar dia 26 y 27 di october entre 3:30 AM y 
12PM ora di Aruba y por wordo presencia den e programa di 
Riyadh riba internet. Minister Dangui Oduber ta invita pueblo 
henter pa sintonisa e programa pa asina keda altanto di tur 
desaroyo riba e area di turismo. 

MINISTER DI TRANSPORTE, COMUNICACION Y SECTOR PRIMARIO 


MINISTER CHRIS ROMERO 








Recientemente Minister di Transporte, Comunicacion y Sector 
Primario, sr. Chris Romero, a tene un reunion cu piscadornan 
John Laurens y Dano Carolina, pa amplia mas riba e sistema 
di Gedoogbeleid pa loke ta trata tiramento di pisca. 


Durante e reunion aki sres. Laurens y Carolina a wordo informa 
riba e proceso pa trata e landsbesluit, unda cu tur rekisito pa 
por tira pisca mester keda finalisa. Tambe Minister Romero a 
informa e piscadornan cu e proceso di inscripcion pa por bin 
na remarke pa haya e permiso di tira pisca, ta tumando lugar 
y e respuesta ta bastante positivo. Siguientemente mester bin 
cu e proceso di registracion di harpun pa asina e tiradornan 
por haya nan permisonan pertinente. 


Den e diferente topiconan cu a keda treci dilanti durante 
e reunion aki, a papia tambe riba e sitionan cu por eherce 
tiramento di pisca. Di parti di e piscadornan Minister Romero 
a haya diferente conseho y punto di bista pa cu zonificacion 
y areanan mas adecua pa tiramento di pisca. Pero tambe e 
piscadornan a comparti cu Minister Romero nan experencia 
personal den e mundo di pesca y na mes momento expresa 









nan satisfaccion cu finalmente, despues di tanto tempo, nan 
por realisa nan practica legalmente pa por sostene nan famia. 


Tabata un reunion bastante fructifero unda cu palabracionnan 
concreto a keda haci y e compromiso di mantene un 
comunicacion estrecho a wordo reafirma. 


Dialuna 26 October 2020 








INLINE 














ACUNACI 


VAV EUIN CUTE 








INDIVIDUO 


CU MALESA 





¿Dicon e vacuna contra influenza ta bon? 

Influenza ta un malesa potencialmente grave cu por hiba un 
persona na wordo hospitaliza y den ocasionnan severo, por 
hasta provoca morto. Cada temporada di influenza ta diferente 
y e infeccion ocasiona pa e virus di influenza por afecta hende 
di diferente manera. 


E vacuna anual contra influenza ta e miho forma pa wordo 
proteha contra e malesa aki. Ta cientificamente demostra 
cu e vacuna aki tin hopi beneficio, manera e reduccion den 
e riesgo pa desaroya complicacion pa motibo di influenza, 
hospitalizacion y dañonan severo na salud. 


Actualmente e vacuna contra influenza ta wordo administra 
di manera gratuito na esnan den e grupo di riesgo cu ta 
personanan cu: 

+ Bronkitis 

* Pulmonia 

* Griep constante 

* 60 afia y mas 

+ Mucha bou di 5 aña 

* Malesanan cronico of malesa di sistema respiratorio 

* Obesidad 

* Ta na estado 

* Tin un sistema inmunologico abou door di malesanan manera 
cancer y HIV. 


Siguientemente nos schedule di vacunacion contra influenza 
pa e siman aki: 

Diamars 27 di october y 3 di November: Centro di Bario Noord 
I 9am-12pm 

Diahuebs 29 di october: Centro Playa Pabou / 9am-12pm 


Diabierna 30 di octob 
12pm 
Dialuna 2 y 9 di November: Centro di Bario Brazil / 9am-12pm 


: Centro Curazon Santa Cruz / 9am- 





Esnan cu ta cualifica pa ricibi e vacuna gratis mester presenta 
cu nan recept di Dokter di Cas y nan Zorgpas di AZV na un di 
e localidadnan riba orario di nan cita. Adultonan mayor di 60 
afia mester presenta solamente cu nan Zorgpas di AZV valido. 
Pa por yega na un di e localidadnan ta nesesario traha un cita 
atravez di www.dvg.aw of por yama 5224239 of 5224241. 


Tur otro persona cu ta interesa pa wordo vacuna, pero no ta cay 
den e grupo di riesgo, por cumpra e vacuna cu ta solamente 
disponibel na seccion di Malesanan Infeccioso. Pa cumpra 
e vacuna mester haci un cita online via www.dvg.aw. Ariba e 
website lo encontra un link pa por traha un cita pa campaña di 
vacunacion contra influenza. E vacuna no lo ta disponibel pa 
cumpra na niun otro luga. 


Pa esnan cu no tin acceso na internet, por haci un cita pa 
cumpra e vacuna telefonicamente yamando na 5224239 of 
5224241. Nos ta prefera pa e proceso bay via un cita online, 
ya cu nos telefonnan ta constantemente ocupa relaciona cu 
e maneho di e crisis di Covid-19; si toch ta dicidi di yama, por 
fabor, tene pasenshi. 


E vacuna tin un costo di fl 20,- cu por wordo paga unicamente 
cu bo carchi di banco (swipe), no ta permiti pa paga cu placa 
cash. 


Departamento di Salud Publico tey pa bo, nos kier bo bon! 

Premier Evelyn Wever-Croes: 

Premier Evelyn Wever-Croes gaf in een persconferentie 
afgelopen vrijdag te kennen dat zij het ontslag van mw. Lopez- 
Tromp spijtig vond. De ex minister heeft zich in een lastig 
parket gemanoeuvreerd, en wilde daar niet uit komen. 


De ex minister was vorige week in het Parlement om een 
beslissing van de ministerraad te verdedigen over speervissen, 
waar zij ook mee heeft ingestemd. Echter, de ex minister stelde 
in plaats daarvan twijfels aan de beslissing van de ministerraad. 
Erger nog, zij vond het nodig om tijdens de vergadering de 
Parlementsleden aan te vallen, want volgens haar werd door 
de Parlementsleden druk op de ex minister uitgeoefend om 
af te wijken van de wet, hetgeen niet correct en ook niet waar 
was. Dat heeft ertoe geleid dat haar fractie het vertrouwen in 
haar heeft opgezegd. Ook de grootste coalitie partner heeft het 
vertrouwen in haar opgezegd, waardoor zij het hele Kabinet in 
een moeilijk positie plaatste. 


De vertrouwensregel in onze parlementaire democratie is zeer 
belangrijk. Niet alleen zijn ministers individueel en collectief 
verantwoording verschuldigd aan het parlement op basis van 
de ministeriële verantwoordelijkheid, zij kunnen ook te allen 
tijde door het parlement naar huis worden gestuurd, omdat 
de vertrouwensregel op elk moment kan worden geactiveerd. 
Opgemerkt dient te worden dat in principe een meerderheid van 
het parlement zich moet uitspreken voor het aftreden van een 
minister. Meestal treedt een minister af nadat zijn eigen fractie 
het vertrouwen in hem heeft opgezegd. Weliswaar hoeft er dan 
geen sprake te zijn van een meerderheid die geen vertrouwen 
heeft in de minister, maar het verlies van vertrouwen van de 
eigen fractie brengt de minister in een politiek onmogelijke 
positie, waarna, aldus rechtsgeleerden, slechts aftreden 
resteert. Dat wilde de ex minister echter niet accepteren. 


De ontslagprocedure heeft verlopen volgens onze 
Staatsregeling, op democratische en legale wijze. De 
Premier wijst dan ook de kritiek van de ex minister op de 
ontslagprocedure, van de hand. “Nadat ik niet 1 maar 3 keer 
heb geprobeerd om met de ex minister te praten, en zij niet 
was komen opdagen, heeft de ministerraad besloten om 
de ontslagprocedure te entameren. De Gouverneur vroeg 
vervolgens de gevoelens van het Parlement, en het Parlement 
keurde het besluit goed met meerderheid van de stemmen. 
Vervolgens ondertekenden de Gouverneur en de Premier het 
ontslaglandsbesluit. 


De ontslagprocedure werd versneld, omdat er verschillende 
indicaties waren dat de ex minister de afgelopen dagen druk 
uitoefende op diensthoofden om mensen te benoemen en om 
terreinen op willekeurige wijze uit te geven. Deze beslissingen 
zijn nu aangehouden en zullen snel heroverwogen worden. 


“Het gaat hier echt niet om een strijd tussen mw. Lopez-Tromp 
en Evelyn Wever-Croes, of om een strijd voor integriteit, want 
anders had ze dit niet gedaan. Dit is een situatie waarin zij 
zich in heeft gemanoeuvreerd, ik wilde haar helpen om eruit te 
komen, maar zij kwam niet opdagen. Wat moet ik dan doen? 
Het is duidelijk dat zij geen interesse had om aan te blijven 
als minister. Aruba staat voor grote uitdagingen en wij hebben 
geen tijd voor solisten. Aruba is van ons allen, en wij moeten 
samen Aruba vooruit brengen”, aldus de Premier. 


f 





Gabinete Wever-Croes 

Departamento di Salud Publico: 


UPDATE 26 DI OCTOBER 2020 


Segun resumen di awe 13 persona mas a recupera, tin un total di 2 caso nobo di Covid-19, di cual tur ta residente, 
(“positivity rate” bou residente ta 13%). E total di casonan activo awe ta 164, total di testnan haci ta 200, testnan haci 
bou di residentenan na laboratorio di hospital ta 15. E total di casonan di fayecimento relaciona cu Covid-19 ta 36. 


Hospital ta informa cu tin un total di 12 persona interna di cual 1 den Cuido Intensivo y 11 ta isola riba piso general. 


Cifrasnan di casonan positivo hunto cu e “positivity rate” ta bahando, dunando indicacion cu e transmision ta 
sosodiendo riba un forma limita y manehable. Esaki sigur ta un hopi bon señal. E virus di Covid-19 lo no desaparese 
pa awor y e yabi den e pandemia aki ta pa controla e cantidad di contagio of transmision pa preveni cu e cantidad di 
casonan ta subi demasiado den un corto tempo. Danki na e esfueso di cada uno di nos aki na Aruba nos ta logrando. 





Pa nos sigui controla Covid-19 ta importante pa comunidad ta alerto y na prome indicacion di sintoma tuma contacto 
cu dokter di cas pa por haci un test. Door di isola e casonan positivo nos por controla e virus y stop e di sigui plama. 


Ban sigui cuida y practica disciplina consistentemente. Aruba ta conta cu bo pa sigui controla e virus 
di Covid-19. Uni nos lo Vence! 


CORONAVIRUS 


COVID-19 


TOTAL METER no RESIDENTE 






ACTIVO 164 159 5 
RECUPERA | 4222 4162 60 
POSITIVO 4422 4357 65 
NEGATIVO | 33984 E - 
GETEST 38406 E - 
GETEST NA MRPORT) 17881 - - 
MORTO 36 36 o 

Mantene Beach cera Max 4 persona 
distancia 12'or AM - 5'or AM na mesa 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GUNOS TA PROPONE 








Gabinete Wever-Croes 


